12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 607 της 16/21 Σεπτ. 1982 (ΦΕΚ Α΄ 118) Ίδρυση Υπολιμεναρχείου στο Αλιβέρι, καθορισμός της περιφέρειας δικαιοδοσίας του και τροποποίηση των περιφερειών δικαιοδοσίας των Λιμεναρχείων Χαλκίδας και Ραφήνας. Έχοντας υπόψη: 1.Τη διάταξη του άρθρ. 13 παρ. 1 του Νόμ. 672/77 «περί τροποποιήσεως και συμπληρώσεως του Ν.Δ. 530/70 «περί Λιμενοφυλάκων» και ετέρων τινών διατάξεων» (ΦΕΚ 235 Α΄). 2.Τη διάταξη του άρθρ. 14 παρ. 9 του από 27 Μαΐου 1927 Ν.Δ/τος «περί Διοικήσεως του Εμπορικού Ναυτικού» (ΦΕΚ 104   Α΄). 3.Την υπ’ αριθ. 011068/27/82/30.6.1982 πρόταση του Αρχηγού του Λιμενικού Σώματος «Προαγωγή του Λιμενικού Σταθμού Αλιβερίου σε Υπολιμεναρχείο». 4.Την υπ’ αριθ. 580/1982 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στο Αλιβέρι Υπολιμεναρχείο και ορίζεται περιφέρεια δικαιοδοσίας του επί της δυτικής πλευράς της νήσου Εύβοιας προς Βορρά από την άκρα Αμάρινθος μη συμπεριλαμβανομένη και προς Νότο μέχρι την άκρα Τηγάνι Νότιου Ευβοϊκού και επί της ανατολικής πλευράς της νήσου Εύβοιας προς Βορρά από τον όρμο Καλάμου και προς Νότο μέχρι τον όρμο Καραλίδες, καταργουμένου του Λιμενικού Σταθμού Αλιβερίου, του οποίου η λειτουργία παύει από την έναρξη λειτουργίας του παραπάνω Υπολιμεναρχείου. Άρθρ.2.-(Τροποποιούνται οι περιπτ. κστ και λ παρ. 2 άρθρ. 1 Β.Δ. 215/1973, ανωτ. αριθ. 2). 